‘તમારી વાત સાચી છે...’ અલકાની વાતમાં સંમતિ આપીને શાલિનીએ તરત પોતાના સંતાનોનાં નામ પણ બાળકોની ટૂકડીમાં ઉમેરી દીધાં. શાલિની અને સુભાષનો પુત્ર પ્રશાંત વીસ વર્ષનો હતો અને પુત્રી પરિધિ અઢાર વર્ષની હતી. ‘પ્રશાંત અને પરિધિ અત્યારે પરીક્ષાની તૈયારીમાં ડૂબેલાં છે એટલે અહીં ઓછું આવે છે. એમને ફોન કરીને કહીશ કે નાનાજીને તમારી કંપનીની જરૂર છે એટલે થોડા દિવસ ભણવાનું બાજુ પર મૂકીને પણ અહીં આવી જાવ.’